stanford-oval/wikipedia huggingface dataset:
Tie 62 (Viro)

Kantatie 62 kulkee Etelä-Virossa Kanepin pienkauppalan kaakkoispuolelta Kanepin kunnan Erastveren kylästä valtatieltä 2 Põlvan kautta Räpinan kunnan Leevakun kylään Räpinan kaupungin länsipuolelle kantatielle 45. Tien pituus on 41,8 kilometriä.
Tien kulku

Kantatie 62 kulkee seuraavien maakuntien ja kuntien alueella:
Tien kulku > Põlvamaa

Kanepin kunta
Põlvan kunta
Räpinan kunta
Triinu Kivilaan

Triinu elokuussa 2005
Triinu Kivilaan (s. 13. tammikuuta 1989 Viljandi) on virolainen laulaja, joka tuli tunnetuksi Vanilla Ninja -yhtyeestä. Kivilaan on toiminut myös mallina. Vuonna 2004 hän voitti toisen perintöprinsessan tittelin "Miss Modell 2004" -kisassa.
Vuonna 2004 Kivilaan liittyi Maarja Kiven tilalle yhtyeeseen Vanilla Ninja. Hän oli yhtyeen jäsenille jo aiemmin tuttu, ja hän muistutti ulkoisesti paljon Maarjaa.
Triinu oli mukana Vanilla Ninjan menestysalbumilla Blue Tattoo. Kyseiseltä albumilta julkaistu single "Cool Vibes" edusti Sveitsiä Eurovision laulukilpailussa 2005.
Joulukuussa 2005 Triinu päätti jättää yhtyeen. 9. tammikuuta 2006 hän jätti Vanilla Ninjan virallisesti, koska hän päätti keskittyä enemmän omaan soolouraansa. Sen jälkeen Vanilla Ninja jatkoi kolmihenkisenä.
Kivilaanin ensimmäinen albumi Now and Forever julkaistiin vuonna 2008. Albumilta julkaistiin singlet "Home", "Fallen", "Be With You" ja "Is It Me".
Aiheesta muualla

Triinun Myspace
Virallinen foorumi (Arkistoitu – Internet Archive)
Vanilla Ninja
| --- | --- |
Studioalbumit::   Vanilla Ninja  Traces of Sadness  Blue Tattoo  Love Is War 
Kokoelmat::   Silent Emotions  Best Of 
Singlet::   Tough Enough  Club Kung Fu  Don't Go Too Fast  Liar  When the Indians Cry  Blue Tattoo  I Know  Cool Vibes  Megamix  Dangerzone  Rockstarz  Birds of Peace  Insane in Vain  Crashing Through The Doors 
Videotallenteet::   Traces of Sadness (Live in Estonia)  Best Of: The Video Collection 
Aiheeseen liittyvää::   Diskografia  Eurovision laulukilpailu 2005
Tie 54 (Viro)

Kantatie 54 kulkee Etelä-Virossa Karksi-Nuiasta valtatieltä 6 Lillin raja-asemalle Latvian rajalle.  Tie on 16,8 kilometriä pitkä.
Tien kulku

Kantatie kulkee seuraavien maakuntien ja kuntien alueella:
Tien kulku > Viljandimaa

Mulgin kunta
Kogit

Kogien asumuksia Kolumbian vuoristossa.
Kogit eli Kogi-kansa (tai Cogui) eli Kágaba joka Kogien kielellä tarkoittaa "jaguaaria", on Kolumbian pohjoisosassa Sierra Nevada de Santa Martan vuoristossa elävä Etelä-Amerikan alkuperäiskansa. Kogien kulttuuri on jatkanut olemassaoloaan esikolumbiaaniselta ajalta aina nykypäivään asti säilyttäen kulttuurinsa alkuperäisen luonteen riippumatta ajoittaisista yhteyksistään ulkomaailman kanssa. Heimon elämäntapa on suojeltu ja sen alueelle ei saa Kolumbian lain mukaan tulla ketään ulkopuolisia vierailijoita.
Historiaa

Kogit ovat muinaisen Tairona-kulttuurin jälkeläisiä. Tairona oli kehittynyt kulttuuri jonka kukoistuskausi ajoittui aikaan ennen 1400-1500 -luvun espanjalaisten konkistadorien saapumista Etelä-Amerikkaan.
Tairona-kulttuurin monet kivirakennelmat ovat säilyneet viidakossa nykypäivän asti. Kulttuuriin kuului kultaesineiden valmistus, joita käytettiin joko asusteissa tai puihin ripustettuina. Taironien elämäntapa muistutti paljon nykypäivän Kogien elämää.
Noin vuonna 1000 pakottivat Carib-intiaanit Tairona-kulttuurin siirtymään rannikolta sisämaan ylängöille. Espanjalaisten saavuttua vuonna 1498 Pohjois-Kolumbiaan orjuuttaen heimoja säilyi Tairona-kulttuuri eristyksensä vuoksi entisellään riippumatta siitä, että myös he kokivat vainoa espanjalaisten puolelta.
Perinteet ja maailmankatsomus

Kogit valitsevat syntyneistä lapsista tulevat pappinsa, joita kutsutaan nimellä "Mama". Mama ei ole shamaani tai parantaja vaan arvostettu yhteisön valaistunut jäsen. Mama kasvatetaan ensin pitämällä hänet eristyksissä ja pimeässä 18 vuoden ajan jonka jälkeen hänen aistinsa ovat herkistyneessä tilassa vastaanottamaan ulkomaailman ihmeet ja luonnon koko monimuotoisuuden.
Heimon henkisen perinteen keskiössä on "Aluna" - kosminen tietoisuus, joka on kaiken elävän ja kaiken tiedon alkulähde. Aluna on myös luonnon itsensä tietoisuus. Se on tietoinen ja elävä voima. Tieto, joka on yhteinen kaikille alkuperäsikansoille.
Yhteys luontoon

Kogeilla on tutkijoita hämmästyttänyt kyky ymmärtää syvällisesti universumin rakennetta ja luonnon kiertokulkua ja tasapainoa.
He kokevat asuvansa maailman sydämessä, joksi he kutsuvat Andeista erillään olevaa Sierra Nevada de Santa Martan vuoristoa.
Yhteys ulkomaailmaan ja varoitukset muulle maailmalle

Kogit ovat antaneet kaksi kertaa luvan ulkopuoliselle dokumenttielokuvausryhmälle tulla dokumentoimaan heidän maailmankatsomustaan. Molemmissa dokumenteissa he halusivat varoittaa ulkopuolista maailmaa, jota he kutsuvat "pikkuveljikseen", heidän lapsellisen ja ajattelemattoman ja luontoa kunnioittamattoman käyttäytymisensä takia. Molemmat dokumenttielokuvat on ohjannut BBC:n journalisti Alain Ereira. Ensimmäinen elokuva, "From the Heart of the World, The Elder Brothers Warning", tehtiin vuonna 1990 jonka jälkeen Kogit vetäytyivät takaisin eristyksiin.
2000-luvulla maailman tila muuttui luonnon signaaleja tarkkaan seuraavien Kogien mielestä niin vakavaksi että he halusivat ilmoittaa uuden varoituksen koko maailmalle, joten he kutsuivat Alain Ereiran tekemään uutta dokumenttielokuvaa joka sai nimekseen "Aluna - there is no life without thought".
Sana "Aluna" tarkoittaa kosmista ajatteluprosessia, joka muovaa ja ylläpitää todellisuutta ja joka on elämän ja älykkyyden lähde. Elokuva sai ensi-iltansa vuonna 2012.
Aiheesta muualla

Kuvia tai muita tiedostoja aiheesta Kogit Wikimedia Commonsissa
Esikolumbiaaniset intiaanikulttuurit
Triangel

Triangel oli ruotsalainen elokuvalevitysyhtiö, joka oli erikoistunut laatuelokuvien levitykseen ja maahantuontiin. Se perustettiin Malmössä vuonna 1988, ja sillä oli toimintaa Pohjoismaiden alueella. Yhtiö hakeutui konkurssiin vuoden 2007 toukokuussa. Konkurssin syitä oli muun muassa se, että yhtiö meni epäonnistuneesti mukaan elokuvateatteritoimintaan.[lähde? ]
Triin Ruubel

Triin Ruubel (s. 1988 Tallinna) on virolainen viulisti.
Ruubel aloitti viulutunneilla käymisen 6-vuotiaana ja pääsi Tallinnan musiikkilukioon. Hän sai taiteilijadiplominsa Rostockin musiikki- ja teatteriyliopistosta, jossa opiskeli Petru Munteanun johdolla. Ruubel on tullut palkituksi useissa kansainvälisissä kilpailuissa, kuten Romanian Remember Enescu -kilpailussa Grand Prixillä (2007).
Ruubel on soittanut Viron kansallisen sinfoniaorkesterin ja monien muiden orkestereiden solistina sellaisten kapellimestarien kuin Neeme Järven, Arvo Volmerin ja Justus Frantzin johdolla. Ruubelin solistisessa ohjelmistossa nykymusiikki on ollut keskeisellä sijalla. Hänen kanssaan yhteistyötä tehneisiin säveltäjiin ovat kuuluneet Wolfgang Rihm, Peter Ruzicka ja Jörg Widmann. Ruubel on vieraillut säännöllisesti Pärnun musiikkifestivaalilla ja esiintynyt muillakin festivaaleilla, kuten Helsingin Bach-viikolla. Pärnun musiikkifestivaalilla hänen yhteistyökumppaneidensa joukossa ovat olleet Ivri Gitlis ja Paavo Järvi.
Huhtikuussa 2015 Ruubel sai nimityksen Viron kansallisen sinfoniaorkesterin konserttimestariksi. Hän on myös vieraillut Deutsche Kammerphilharmonie Bremenin konserttimestarina. Hän liittyi Viron musiikki- ja teatteriakatemian henkilökuntaan syyskuussa 2015. Hänen instrumenttinsa on François Piquen viulu (Pariisi, 1820), jonka hänen käyttöönsä on lainannut Thomas J.C. & Angelika Matzen Stiftung.
Aiheesta muualla

Viralliset sivut (englanniksi)
Koripallon naisten SM-sarjakausi 2008–2009

Koripallon naisten SM-sarjakaudella 2008–2009 Espoo Team voitti seuran historian ensimmäisen mestaruuden. Hopeaa voitti Catz Lappeenranta ja pronssia Peli-Karhut. Espoo Team voitti loppuottelusarjan 3–1.
Sarjanousija Orimattilan Jymy pelasi kauden uudella nimellä Team S-Hämeenmaa. Vantaan Pussihukat luopui sarjasta marraskuussa 2008, jolloin sarja supistui kesken kauden kahdeksaan joukkueeseen. Pussihukkien pelaamat ottelut mitätöitiin sarjataulukosta.
Joukkueet pelasivat runkosarjassa kolminkertaisen sarjan. Pudotuspeleihin selviytyivät kuusi parasta joukkuetta, joista kaksi parasta suoraan välieriin. Sijoille 3–6 selviytyneet pelasivat puolivälierät. Puolivälierät pelattiin paras kolmesta -järjestelmällä ja välierät ja loppuottelu paras viidestä -järjestelmällä. Loppuotteluun etenivät runkosarjan kaksi parasta Catz Lappeenranta ja Espoo Team.
Sarjasta ei pudonnut suoraan eikä karsinut yksikään joukkue. BC Nokia luopui kauden jälkeen sarjapaikastaan ja jatkoi I divisioonassa, josta SM-sarjaan nousi tilalle Keravan Kori-80.
Runkosarja

| --- | --- |
: Suoraan välieriin
: Puolivälieriin
| # | Joukkue | O | V | T | P |
| --- | --- | --- | --- | --- | --- |
| 1 | Catz Lappeenranta | 21 | 20 | 1 | 40 |
| 2 | Espoo Team | 21 | 16 | 5 | 32 |
| 3 | Peli-Karhut | 21 | 15 | 6 | 30 |
| 4 | Äänekosken Huima | 21 | 13 | 8 | 26 |
| 5 | Team S-Hämeenmaa | 21 | 10 | 11 | 20 |
| 6 | Forssan Alku | 21 | 6 | 15 | 12 |
| 7 | HoNsU Jyväskylä | 21 | 4 | 17 | 8 |
| 8 | BC Nokia | 21 | 0 | 21 | 0 |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |   |   | Välierät | Välierät | Välierät |   |   | Finaalit | Finaalit | Finaalit |
 
|   |   |   |   |   |   | 1 |  Catz Lappeenranta | 3 |   |  |  |  |  |
|   | 3 |  Peli-Karhut | 2 |   |   | 5 |  Team S-Hämeenmaa | 0 |   |   |  |  |  |
|   | 6 |  Forssan Alku | 0 |   |   |   |   |   |   |   | 1 |  Catz Lappeenranta | 1 |
|   |   |   |   |   |   |   |   |   |   |   | 2 |  Espoo Team | 3 |
|   |   |   |   |   |   | 2 |  Espoo Team | 3 |   |   |  |  |  |
|   | 4 |  Äänekosken Huima | 1 |   |   | 3 |  Peli-Karhut | 1 |   |  | Pronssiottelu | Pronssiottelu | Pronssiottelu |
|   | 5 |  Team S-Hämeenmaa | 2 |   |  |  |  |  |  |  |  |  |  |
|   |  |  |  |  |  |  |  |  |  |  | 3 |  Peli-Karhut | 88 |
|   |  |  |  |  |  |  |  |  |  |  | 5 |  Team S-Hämeenmaa | 72 |
Kollabo Brothers

| Kollabo Brothers> Tiedot |
| --- | --- |
Toiminnassa:  2003–
Tyylilaji:  hip hop, rap
Kotipaikka:   Helsinki, Suomi
Jäsenet:  Kool Ski, tuottaja, DJ   Staffro, tuottaja, DJ  
Levy-yhtiö:  Kool Kat Records
Kollabo Brothers on suomalainen DJ- ja tuottajaduo, jonka muodostavat Kool Ski ja Staffro.
Duon yhteistyö alkoi vuonna 2001, kun Staffro kysyi hiphopiin erikoistuneen Kool Kat Recordsin perustajalta Kool Skiltä kiinnostusta hänen Influence-tuottajalevynsä vinyylipainoksen tekemiseen. Kool Ski päätti julkaista levyn ja toi samalla esiin oman halunsa tehdä musiikkia, mikä johti nopeasti luovaan yhteistyöhön kaksikon välillä.
Vuosina 2003-2004 Kool Ski ja Staffro julkaisivat kaksi yhteistä EP:tä sekä yhden singlen ennen kuin he nimesivät muodostamansa kokoonpanon Kollabo Brothersiksi. Yhteisen nimen alla 12” vinyyleinä julkaistiin singlet Words I Wrote, For My Peoples ja My Flows To Blow / Hip Hop Blues.
Kaksikon yhteistyö kulminoitui vuonna 2006 pitkäsoittoon For My Peoples, joka on toistaiseksi Kollabo Brothersin ainoa albumi. Yhdysvalloista levyllä ovat mukana Craig G, Donald D, Tim Dog, Afu-Ra, Diamond D, Grandmaster Caz, Zion, Paris ja B.I.. Lisäksi albumilla ovat äänessä suomalaisartistit B.O.Dubb ja The Gambit.
For My Peoples lisensoitiin suomalaiselle hiphop-levylle poikkeuksellisesti Japaniin, jossa sen julkaisi CD:nä Universal Musicin jakelussa ollut levy-yhtiö Handcuts Records. Levyn japanilaisessa painoksessa on erilainen kansitaide sekä lisäraitoina kolme remixiä.
Diskografia > Pitkäsoitot

For My Peoples (2006)
Diskografia > EP:t

Peruslaatuu EP (2003)
Kool Kat Kollabo EP (2003)
Diskografia > Singlet

Poisonous (2004)
Words I Wrote (2004)
For My Peoples (2005)
My Flows To Blow / Hip Hop Blues (2006)
Diskografia > Musiikkivideot

My Flows To Blow (2007)
Korian koulu

Korian koulun vuonna 1957 valmistunut päärakennus
Korian koulu on peruskoulun ala-aste, joka sijaitsee Kouvolan Elimäellä, Korian kaupunginosassa/taajamassa. Koulussa on noin 380 oppilasta. Kouluun kuuluu kolme rakennusta: Pääkoulu, jossa opiskelee suurin osa oppilaista, Kivikoulu, jossa opiskelee kolme luokkaa ja Puukoulu, joka on kouluista vanhin, ja jossa opiskellaan käsitöitä. Liikuntasali löytyy viereisestä monitoimitalosta, jota myös "Monnariksi" kutsutaan. Vuonna 2016 koulussa oli 358 oppilasta.
Kouvolan kaupungin uuden kouluverkkosuunnitelman mukaan Korian koulu jatkaa toimintaansa nykyiseen tapaan mutta on mahdollista, että Korialle rakennetaan uusi koulurakennus. Nykyisin koulun toiminta ei mahdu koulun päärakennukseen, vaan esimerkiksi neljä luokkaryhmää ja käsityöluokat ovat samalla tontilla erillisissä rakennuksissa. Luokat 1C ja 2C toimii Napalla Napan lastentalossa ja tarkoituksena on, että Napan pienimpien koululaisten koulumatka on mahdollisimman lyhyt.
Historia

1800-luvulla Riihimäen ja Pietarin välisen rautatien ansiosta nopeasti kasvanut Elimäen kunnan pohjoiskolkassa sijaitseva Vilppulan kylä (Korian entinen nimi) alkoi tarvita kansakoulua ja vuonna 1880 kunnanvaltuusto päätti kahden kansakoulun rakentamisesta Elimäelle, toinen Korialle ja toinen Raussilaan.
Vilppulan kansakoulun, edelleen koulun käytössä oleva puurakennus valmistui vuonna 1884 ja koulun toiminta alkoi 1. lokakuuta samana vuonna. Vilppulan koulutalo oli yksikerroksinen. Siihen kuului opettajan asunnon lisäksi koulusali, työsali 
ja eteinen. Koulutalon sijainnista kerrotaan näin:  Näköalasta ei mitään puhetta, kun koulu on rakennettu keskelle avaraa peltoa. Terveyden puolesta on paikka joteski hyvä, kummiskin vilutautiin vähän taipuva.?
Vuonna 1930 koulun vanhinta rakennusta vastapäätä valmistui kivirakennus, johon tuli talonmiehen asunto. Koulun nykyinen, punatiilinen päärakennus valmistui vuonna 1957 ja koulun toiminta moninkertaistui suuren rakennuksen ansiosta.
Korian kansakoulu (ent. Vilppula) siirtyi peruskoulujärjestelmään 1970-luvulla, jolloin koulun naapuriin valmistui myös uusi Korian monitoimitalo. Vuonna 1998 koulun kaikissa kolmessa rakennuksessa alkoi mittava peruskorjaustyö, joka valmistui vuonna 1999. Tällöin päärakennukseen valmistui muun muassa uusi laajennusosa, jossa on ATK-luokka. Myös entinen liikuntasali muutettiin koulun uudeksi ruokalaksi. Korian koulu siirtyi Elimäen kunnalta Kouvolan kaupungin omistukseen automaattisesti kuntaliitoksen myötä vuonna 2009.
Syksyllä 2014 Korian koulu valittiin vuoden KiVa-kouluksi. Tämä tarkoittaa teoriassa sitä, että ainakin kaikista Suomen KiVa-kouluista Korian koulussa esiintyi tällöin kaikista vähiten koulukiusaamista.
Syksyllä 2015 Korian koulu teki oman CD-levyn, jolla koulun silloiset oppilaat laulavat tunnettuja suomalaisia lastenlauluja. Ainakin osa levyn kappaleista on koulun opettajien tuottamia.
Peruskorjauksista huolimatta koulun ongelmana on vielä tänäkin päivänä tilanpuute, varsinkin Korian taajaman lapsien määrän kasvun takia ja koulu toimii edelleen yhteensä viidessä eri rakennuksessa. Tulevaisuudessa Korialle saattaa tulla kokonaan uusi, tilava koulurakennus.
Rakennukset

Pääkoulu on vuonna 1957 valmistunut punatiilirakennus. Se on Korian koulun päärakennus. Siellä opiskelee suurin osa koulun oppilaista, mutta osa nykyisen oppilasmäärän oppilaista ei mahdu päärakennukseen. 
Päärakennuksessa sijaitsee 13 opetusryhmän luokat ja muita aineluokkia, ruokala (entinen liikuntasali) ja opettajanhuone sekä muu oppilashuolto. 
Rakennus peruskorjattiin 1998-1999 ja samalla sen pohjoisosaan tuli laajennusosa, missä on ATK-luokka.
Puukoulu on koulukokonaisuuden vanhin rakennus. Se on vuonna 1884 valmistunut keltainen puurakennus ja on Korian kylän vanhin koulu. Nykyään siellä on käsityöluokat.
Kivikoulu on vuonna 1930 valmistunut kivirakennus. Siellä toimi peruskorjaukseen asti talonmiehen asunto. Nykyään siellä opiskelee kolme luokkaryhmää.
Napan lastentalon koulu sijaitsee kahden kilometrin päässä Korian pääkoulusta, Napalla (Nappa). Koulussa on yleensä noin 40 oppilasta. Napantiellä sijaitsevassa koulussa on kaksi luokkaa: 1C ja 2C. Samassa rakennuksessa toimivat myös päiväkoti, esikoulu ja liikuntahalli. Koulun tarkoitus on pienentää nappalaisten 1- ja 2. luokkalaisten koulumatkaa. 
Napan lastentalo valmistui vuonna 1990.
Korian koulun toiseksi vanhin rakennus, kivikoulu.
Koriariat

| Koriariat |
| --- | --- |
 Myrttikoriaria (Coriaria myrtifolia)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Cucurbitales
Heimo::  Koriariakasvit Coriariaceae
Suku::  Koriariat Coriaria  L.
 Koriarioiden levinneisyys
Katso myös
   Koriariat Wikispeciesissä   Koriariat Commonsissa 
Infobox OKNimi-testi OK: 
Koriariat (Coriaria) on koriariakasvien (Coriariaceae) heimoon kuuluva kasvisuku ja heimon ainoa suku. Sukuun kuuluu noin 17 lajia, mutta suvun lajimäärä vaihtelee eri lähteissä. Eri kasvitieteilijät ovat myös sijoittaneet koriariakasvien heimon ja sitä myötä myös koriarioiden suvun eri kasvilahkoihin; heimo on sijoitettu aikojen kuluessa muun muassa Sapindales-, Rutales-, Coriariales- ja Ranunculales-lahkoihin, mutta nykyisin se on Cucurbitales-lahkossa.
Koriariat kasvavat hajanaisesti Euroopasta ja Pohjois-Afrikasta Aasiaan ja Oseaniaan sekä Väli- ja Etelä-Amerikkaan. Koriarioita kasvaa Välimeren ympäristössä, Himalajan alueella Kiinan eteläosissa, Japanista Filippiineille, Uudesta-Guineasta Uuteen-Seelantiin, eteläisen Tyynenmeren saarilla sekä Meksikosta Chileen. Euroopassa esiintyy vain yksi koriarialaji, myrttikoriaria (Coriaria myrtifolia), jota tavataan muun muassa Välimeren ympäristössä Espanjassa, Ranskassa, Italiassa ja Kreikassa.
Lajeja

Coriaria angustissima
Coriaria arborea
Coriaria intermedia
Coriaria japonica – tikaskoriaria
Coriaria kingiana
Coriaria microphylla
Coriaria myrtifolia – myrttikoriaria
Coriaria nepalensis
Coriaria plumosa
Coriaria pteridoides
Coriaria ruscifolia
Coriaria sarmentosa
Coriaria sinica
Coriaria terminalis
Aiheesta muualla

Suomen Lajitietokeskus: Koriariat – Coriaria
Toyota TF109

| Toyota TF109 |
| --- | --- |
 Timo Glock Japanin GP:n harjoituksissa.
Talli:   Toyota
Suunnittelija(t):   Pascal Vasselon
Kuljettajat:  9.  Jarno Trulli 10.  Timo Glock 10.  Kamui Kobayashi
Testikuljettajat:   Kamui Kobayashi
Teknisiä tietoja
Renkaat:  B Bridgestone
Polttoaine:  Esso
Runko:  hiilikuitumonokokki
Moottori:  vapaasti hengittävä Toyota RVX-09 2,4 l 90° V8
Voimansiirto:  Toyota 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2009
Kilpailuja:  17
Voittoja:  0
Paalupaikkoja:  1
Nopeimpia kierroksia:  2
Palkintosijoja:  5
MM-pisteitä:  59,5
Valmistajien maailmanmestaruuksia:  0
Kuljettajien maailmanmestaruuksia:  0
Toyota TF109 on Toyotan Formula 1 -tallin auto, jota käytettiin kaudella 2009. Auto julkistettiin 15. tammikuuta 2009.
Auto eroaa edeltäjästään, Toyota TF108 -autosta, melkoisesti lajin sääntömuutoksista johtuen. Tämä näkyi varsinkin siinä, että takasiipi on kapeampi ja etusiipi leveämpi. Lisäksi autossa käytettiin slicks-renkaita.
Autolla kilpailivat Timo Glock, Jarno Trulli ja Kamui Kobayashi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Toyota | Toyota | B |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | 59,5 | 5. |
| 2009 | Toyota | Toyota | B |  Jarno Trulli | 3 | 4 | Kesk. | 3 | Kesk. | 13 | 4 | 7 | 17 | 8 | 13 | Kesk. | 14 | 12 | 2 | Kesk. | 7 | 59,5 | 5. |
| 2009 | Toyota | Toyota | B |  Timo Glock | 4 | 3 | 7 | 7 | 10 | 10 | 8 | 9 | 9 | 6 | 14 | 10 | 11 | 2 | DNS | Loukk. | Loukk. | 59,5 | 5. |
| 2009 | Toyota | Toyota | B |  Kamui Kobayashi |  |  |  |  |  |  |  |  |  |  |  |  |  |  | PO | 9 | 6 | 59,5 | 5. |
Aiheesta muualla

Kuvia tai muita tiedostoja aiheesta Toyota TF109 Wikimedia Commonsissa
Autot, jotka kilpailivat Formula 1 -kaudella 2009
McLaren MP4-24
Ferrari F60
BMW Sauber F1.09
Renault R29
Toyota TF109
Scuderia Toro Rosso STR4
Red Bull RB5
Williams FW31
Brawn BGP 001
Force India VJM02
Tie 57 (Viro)

Kantatie 57 on itä–länsi-suuntainen tie Keski-Virossa. Se yhdistää valtatien 5 ja kantatien 49. Tie alkaa Suure-Jaanin itäpuolelta Põhja-Sakalan kunnan Mudisten kylästä ja päättyy Vändran kauppalan länsipuolella Põhja-Pärnumaan kunnan Allikõnnun kylässä valtatielle 5.
Tien kulku

Kantatie 57 kulkee seuraavien maakuntien ja kuntien kautta:
Tien kulku > Viljandimaa

Põhja-Sakalan kunta
Tien kulku > Pärnumaa

Põhja-Pärnumaan kunta
Koripallon naisten maailmanmestaruuskilpailut 1994

Vuoden 1994 koripallon naisten maailmanmestaruuskilpailut pelattiin Australiassa 2.–12. kesäkuuta. Kisoihin osallistui 16 maata. Mestaruuden voitti historian ensimmäistä kertaa Brasilia, hopeaa saavutti Kiina ja pronssia Yhdysvallat. Turnauksen korikuningatar oli Brasilian Hortência Marcari. Arvokkaimmaksi pelaajaksi valittiin Kiinan Zheng Haixia.
Sijoitukset

Brasilia
Kiina
Yhdysvallat
Australia
Slovakia
Kuuba
Kanada
Espanja
Ranska
Etelä-Korea
Italia
Japani
Puola
Kiinan Taipei
Uusi-Seelanti
Kenia
Tuija Ernamo

| Tuija Ernamo> Henkilötiedot |
| --- | --- |
Koko nimi:  Tuija Brita Johanna Ernamo
Syntynyt: 9. kesäkuuta 1951 (ikä 73) Rauma
Ammatti:  näyttelijä
Lapset:  Maiju Jokinen
Näyttelijä
Aktiivisena:  1973–
Merkittävät roolit:  Sisko ja sen veli   Kyllä isä osaa
Aiheesta muualla
IMDb 
Elonet
AllMovie
Tuija Brita Johanna Ernamo (s. 9. kesäkuuta 1951 Rauma) on suomalainen näyttelijä. Hän on näytellyt sekä teatterissa että televisio­sarjoissa ja elo­kuvissa.
Ura

Ernamo valmistui Teatteri­koulusta näyttelijäksi 1973 ja työskenteli sen jälkeen Penniteatterissa ja Ahaa Teatterissa. Tampereen Teatterin vakituisena näyttelijänä hän toimi 1978–2014. Eläkkeelle jäätyään Ernamo on näytellyt vierailijana Tampereen Teatterissa, Turun kaupunginteatterissa ja Tampereen Komediateatterissa.
Ernamon läpi­murto suuren yleisön tietoisuuteen oli humoristinen televisio­sarja Sisko ja sen veli, jossa hän esitti pää­osa­parin sisarta. Veljen osaa tulkitsi Ilmari Saarelainen. Ernamo tunnetaan myös rooleistaan komedia­sarjoissa Mummo, Kyllä isä osaa ja Paavo ja Raili. Hän on näytellyt myös Pekko Aikamiespoika -elo­kuvissa.
Vuonna 1987 Ernamolla oli Siipirikon osa Kalle Pursiaisen televisioelokuvassa Niska­vuoren Heta.
Yksityiselämä

Raumalta lähtöisin oleva Ernamo on säilyttänyt pitkä­aikaisesta Tampereen seudulla asumisestaan huolimatta Rauman murteen, mihin on edes­auttanut Raumalla Kaurasen saaressa sijaitseva kesä­asunto.
Ernamon tytär on näyttelijä Maiju Jokinen, joka on näytellyt televisio­sarjassa Kyllä isä osaa perheen tytärtä.
Tuija Halttunen

Tuija Halttunen on suomalainen dokumenttielokuvaohjaaja ja käsikirjoittaja. Hän on valmistunut Tampereen Taiteen ja Viestinnän Oppilaitokselta vuonna 1995 ja hänen lopputyönsä Taivas ja maa voitti Tampereen elokuvajuhlilla Risto Jarva -palkinnon vuonna 1996. Halttunen on työskennellyt elokuvataiteen läänintaiteilijana Pirkanmaalla vuosina 2010-2015.
Halttusen elokuva Näin pilvet kuolevat (2021) oli ehdolla parhaan dokumenttielokuvan Jussi-palkinnon saajaksi. Elokuva oli ehdolla myös parhaan musiikin kategoriassa.
Elokuvat

Näin pilvet kuolevat (2021)
Side (2015)
Naapurit (2013)
Tabula Rasa (2011)
Mielen tila (2008)
Taivas ja maa (1995)
Aiheesta muualla

Tuija Halttunen Internet Movie Databasessa. (englanniksi)
Tuija Halttunen Elonetissä